smcproject/ml-wiki-sentences huggingface dataset:
സച്ചിൻ ബൻസാൽ ഡൽഹി ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി (ഐ.ഐ.ടി)യിൽ നിന്നും ബിരുദധാരിയാണ്.
ഫ്ലിപ്കാർട്ടിലെ തന്റെ 11 വർഷത്തെ ഔദ്യോഗിക ജീവിതത്തിൽ ബൻസാൽ സിഇഒയും ചെയർമാനുമായിരുന്നു.
വാൾമാർട്ട് ഇടപാടിനെത്തുടർന്ന് 2018ൽ ബൻസാൽ ഫ്ലിപ്കാർട്ടിൽ നിന്ന് വിട പറഞ്ഞു.
2007-ൽ, സച്ചിൻ ബൻസാലും ബിന്നി ബൻസാലും (ബന്ധുക്കളല്ല) ഫ്ലിപ്പ്കാർട്ട് സ്ഥാപിച്ചു, അതിന്റെ മൂല്യം 2018-ൽ 20.8 ബില്യൺ ഡോളറായിരുന്നു.
2018-ൽ, ബൻസാൽ ഫ്ലിപ്പ്കാർട്ടിൽ 5.5 ശതമാനം ഓഹരികൾ കൈവശം വച്ചിരുന്നു, അത് അദ്ദേഹം വാൾമാർട്ടിന് വിറ്റു, അപ്പോൾ അദ്ദേഹത്തിന്റെ ആസ്തി 1 ബില്യൺ ഡോളറിലധികം ആയിരുന്നു.
2018 മെയ് മാസത്തിൽ, ഫ്ലിപ്പ്കാർട്ടിന്റെ എക്സിക്യൂട്ടീവ് ചെയർമാൻ സ്ഥാനം ഒഴിഞ്ഞതിന് ശേഷം, വ്യക്തിഗത പ്രോജക്ടുകൾ, ഗെയിമിംഗ്, കോഡിംഗ് കഴിവുകൾ എന്നിവയിൽ ശ്രദ്ധ കേന്ദ്രീകരിക്കുമെന്ന് ബൻസാൽ പ്രഖ്യാപിച്ചു.
സച്ചിൻ ബൻസാൽ ഇപ്പോൾ സാമ്പത്തിക സേവന കമ്പനിയായ നവി ഗ്രൂപ്പിന്റെ മാനേജിംഗ് ഡയറക്ടറാണ്.
1981 ഓഗസ്റ്റ് 5-ന് ഇന്ത്യയിലെ ചണ്ഡീഗഢിലാണ് ബൻസാൽ ജനിച്ചത്.
അദ്ദേഹത്തിന്റെ അച്ഛൻ ഒരു ബിസിനസുകാരനും അമ്മ ഒരു വീട്ടമ്മയുമാണ്.
ഡൽഹിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ചേർന്ന ബൻസാൽ 2005-ൽ കമ്പ്യൂട്ടർ എഞ്ചിനീയറിംഗിൽ ബിരുദം പൂർത്തിയാക്കി.
ബിരുദാനന്തരം, ബൻസാൽ ടെക്‌സ്‌പാനിൽ ഏതാനും മാസങ്ങൾ ജോലി ചെയ്തു, പിന്നീട് 2006-ൽ ആമസോൺ വെബ് സർവീസസിൽ സീനിയർ സോഫ്റ്റ്‌വെയർ എഞ്ചിനീയറായി ചേർന്നു.
2007ൽ ബൻസാൽ ആമസോണിൽ നിന്ന് രാജിവെച്ച് സ്വന്തം കമ്പനി തുടങ്ങുകയായിരുന്നു.
ഇതും കാണുക ബിന്നി ബൻസാൽ ഫ്ലിപ്കാർട്ട് അവലംബം
സജദ ഇംഗ്ലീഷ് വിലാസം https://ml.wikipedia.org/wiki/As-Sajda
മുസ്ലീങ്ങളുടെ വിശുദ്ധഗ്രന്ഥമായ ഖുർആനിലെ മുപ്പത്തിരണ്ടാം അദ്ധ്യായമാണ്‌ സജദ (സാഷ്ടാംഗം).
സൂക്തങ്ങൾ : 30 മുൻപുള്ള സൂറ: ലുഖ്മാൻ ഖുർആൻ അടുത്ത സൂറ: അഹ്സാബ് സൂറത്ത്
(അദ്ധ്യായം) 32
സജാമാ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Sajama_National_Park
ബൊളീവിയയിലെ ഓറൂറോ ഡിപ്പാർട്ട്മെൻറിൽ സ്ഥിതിചെയ്യുന്ന ഒരു ദേശീയ ഉദ്യാനമാണ്.
ഇത് ചിലിയിലെ ലോക്ക ദേശീയോദ്യാനത്തിനു സമീപത്തായാണ് സ്ഥിതിചെയ്യുന്നത്.
അടുത്താണ്.
അയ്മാരാ എന്നു വിളിക്കപ്പെടുന്ന തദ്ദേശീയ ജനതയുടെ സ്വദേശമാണ് ഈ ദേശീയോദ്യന മേഖല.
അവരുടെ പുരാതന സംസ്കാരത്തിൻറെ സ്വാധീനം ദേശീയോദ്യാനത്തിലെ മുഴുവൻ ഭാഗങ്ങളിലും കാണാവുന്നതാണ്.
ഈ ദേശീയോദ്യാനത്തിൽ തനതായ സാംസ്കാരിക കലാരൂപങ്ങളും പാരിസ്ഥിതിക അത്ഭുതങ്ങളും അടങ്ങിയിരിക്കുന്നതിനാൽ ഇത് എക്കോടൂറിസത്തിന്  ഉത്തമ മാതൃകയായ പ്രദേശമാണ്.
വിവിധങ്ങളായ തദ്ദേശീയ സസ്യങ്ങളും മൃഗങ്ങളും ഈ പ്രദേശത്തു മാത്രമുള്ളവയാണ്.
അതിനാൽ ഇതിൻറെ തുടർച്ചയായാ പരിരക്ഷണം വലിയ പരിസ്ഥിതി പ്രാധാന്യമുള്ളതായി കരുതപ്പെടുന്നു.
ബൊളീവിയയിലെ ഏറ്റവും പഴക്കമുള്ള ദേശീയോദ്യാനമാണ് സജാമ ദേശീയോദ്യാനം.
മദ്ധ്യ ആൻ‌ഡിയൻ‌ ഡ്രൈ പുനാ ഇക്കോറെജിയനിൽ‌ ഈ ദേശീയോദ്യാനം സ്ഥിതിചെയ്യുന്നു.
4,200 മുതൽ 6,542 മീറ്റർ വരെ (13,780 മുതൽ 21,463 അടി വരെ) ഉയരമുള്ള ആൻ‌ഡിയൻ ലാൻഡ്‌സ്‌കേപ്പാണ് ഇവിടുത്തെ പ്രത്യേകത.
6542 മീറ്റർ ഉയരമുള്ള ബൊളീവിയയിലെ ഏറ്റവും ഉയരമുള്ള പർവ്വതമായ സജാമ എന്ന അഗ്നിപർവ്വതത്തിന്റെ ഹിമ കോൺ ഇതിൽ ഉൾപ്പെട്ടിരിക്കുന്നു.
പയച്ചാറ്റ അഗ്നിപർവ്വത സമൂഹവും ഈ ദേശീയോദ്യാന പരിധിയിലാണ്.
അവലംബം ↑ ↑ {{ cite journal }} :  CS1 maint: multiple names: authors list ( link ) ↑
സച്ചിൻ തെൻഡുൽക്കർ നേടിയ അന്താരാഷ്ട്ര ശതകങ്ങളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_international_cricket_centuries_by_Sachin_Tendulkar സച്ചിൻ തെൻഡുൽക്കർ അന്താരാഷ്ട്ര ഏകദിന ക്രിക്കറ്റിലും, ടെസ്റ്റ് ക്രിക്കറ്റിലും ഏറ്റവും കൂടുതൽ ശതകങ്ങൾ നേടിയ കളിക്കാരനാണ്‌
♠ പ്രസ്തുത മൽസരത്തിൽ ക്യാപ്റ്റൻ.
ഏകദിന ശതകങ്ങൾ എണ്ണം റൺസ് എതിർ ടീം സ
്ഥലം വർഷം 1 110 ഓസ്ട്രേലിയ കൊളംബോ , ശ്രീലങ്ക 09-09-1994 2 115 ന്യൂസിലൻഡ് ബറോഡ , ഇന്ത്യ 28-10-1994 3 105 വെസ്റ്റ് ഇൻഡീസ് ജയ്പൂർ , ഇന്ത്യ 11-11-1994 4 112* ശ്രീലങ്ക ഷാർജ , യു.എ.ഇ 09-04-1995 5 127* കെനിയ കട്ടക് , ഇന്ത്യ 18-02-1996 6 137 ശ്രീലങ്ക ഡെൽഹി , ഇന്ത്യ 02-03-1996 7 100 പാകിസ്താൻ സിംഗപ്പൂർ , സിംഗപ്പൂർ 05-04-1996 8 118 പാകിസ്താൻ ഷാർജ , യു.എ.ഇ 15-04-1996 9 110♠ ശ്രീലങ്ക കൊളംബോ , ശ്രീലങ്ക 28-08-1996 10 114♠ ദക്ഷിണാഫ്രിക്ക മുംബൈ , ഇന്ത്യ 14-12-1996 11 104♠ സിംബാബ്‌വെ ബെനൊനി , ദക്ഷിണാഫ്രിക്ക 09-02-1997 12 117♠ ന്യൂസിലൻഡ് ബാംഗ്ലൂർ , ഇന്ത്യ 14-05-1997 13 100 ഓസ്ട്രേലിയ കാൺപൂർ , ഇന്ത്യ 07-04-1998 14 143 ഓസ്ട്രേലിയ ഷാർജ , യു.എ.ഇ 22-04-1998 15 134 ഓസ്ട്രേലിയ ഷാർജ , യു.എ.ഇ 23-04-1998 16 100 കെനിയ കൊൽകത്ത , ഇന്ത്യ 31-05-1998 17 128 ശ്രീലങ്ക കൊളംബോ , ശ്രീലങ്ക 07-07-1998 18 127* സിംബാബ്‌വെ ബുൽ‌വായൊ , സിംബാബ്‌വെ 26-09-1998 19 141 ഓസ്ട്രേലിയ ധാക്ക , ബംഗ്ലാദേശ് 28-10-1998 20 118 സിംബാബ്‌വെ ഷാർജ , യു.എ.ഇ 08-11-1998 21 124* സിംബാബ്‌വെ ഷാർജ , യു.എ.ഇ 12-11-1998 22 140* കെനിയ ബ്രിസ്റ്റൾ , ഇംഗ്ലണ്ട് 23-05-1999 23 120♠ ശ്രീലങ്ക കൊളംബോ , ശ്രീലങ്ക 29-08-1999 24 186*♠ ന്യൂസിലൻഡ് ഹൈദരാബാദ് , ഇന്ത്യ 08-11-1999 25 110 ദക്ഷിണാഫ്രിക്ക വഡോദര , ഇന്ത്യ 17-03-2000 26 101 ശ്രീലങ്ക ഷാർജ , യു.എ.ഇ 20-10-2000 27 146 സിംബാബ്‌വെ ജോദ്പൂർ , ഇന്ത്യ 08-12-2000 28 139 ഓസ്ട്രേലിയ ഇൻഡോർ , ഇന്ത്യ 31-03-2001 29 122* വെസ്റ്റ് ഇൻഡീസ് ഹരാരെ , സിംബാബ്‌വെ 04-07-2001 30 101 ദക്ഷിണാഫ്രിക്ക ജൊഹനാസ്ബർഗ് , ദക്ഷിണാഫ്രിക്ക 05-10-2001 31 146 കെനിയ പാൾ , ദക്ഷിണാഫ്രിക്ക 24-10-2001 32 105* ഇംഗ്ലണ്ട് ദർഹം , ഇംഗ്ലണ്ട് 04-07-2002 33 113 ശ്രീലങ്ക ബ്രിസ്റ്റൽ , ഇംഗ്ലണ്ട് 11-07-2002 34 152 നമീബിയ പീറ്റർമാർടിസ്ബർഗ്ഗ് , ഇംഗ്ലണ്ട് 23-02-2003 35 100 ഓസ്ട്രേലിയ ഗ്വാളിയോർ , ഇന്ത്യ 26-10-2003 36 102 ന്യൂസിലൻഡ് ഹൈദരാബാദ് , ഇന്ത്യ 15-11-2003 37 141 പാകിസ്താൻ റാവൽ‌പിണ്ടി , പാകിസ്താൻ 16-03-2004 38 123 പാകിസ്താൻ അഹമ്മദാബാദ് , ഇന്ത്യ 12-04-2005 39 100 പാകിസ്താൻ പെഷവാർ , പാകിസ്താൻ 06-02-2006 40 141* വെസ്റ്റ് ഇൻഡീസ് കൊലാലം‌പൂർ , മലേഷ്യ 14-09-2006 41 100* വെസ്റ്റ് ഇൻഡീസ് വഡോദര , ഇന്ത്യ 31-01-2007 42 117* ഓസ്ട്രേലിയ സിഡ്നി , ഓസ്ട്രേലിയ 02-03-2008 43 163* ന്യൂസിലൻഡ് ക്രൈസ്റ്റ്‌ചർച്ച്‍ , ന്യൂസീലൻഡ് 08-03-2009 44 138 ശ്രീലങ്ക കൊളംബോ‍ , ശ്രീലങ്ക 14-09-2009 45 175 ഓസ്ട്രേലിയ ഹൈദരാബാദ്‍ , ഇന്ത്യ 05-11-2009 46 200* ദക്ഷിണാഫ്രിക്ക ഗ്വാളിയോർ‍ , ഇന്ത്യ 24-02-2010 47 120 ഇംഗ്ലണ്ട് ബാംഗ്ലൂർ‍ , ഇന്ത്യ 27-02-2011 48 111 ദക്ഷിണാഫ്രിക്ക നാഗ്പൂർ , ഇന്ത്യ 12-03-2011 49 114 ബംഗ്ലാദേശ് മിർപ്പൂർ , ധാക്ക Error in Template:Date table sorting : 'March' is not a valid month * നോട്ട് ഔട്ട്.
ക്രിക്കറ്റ് കവാടം അവലംബം ↑ ↑ ↑ ↑ ↑ ↑ http://www.espncricinfo.com/south-africa-v-india-2010/engine/current/match/463148.html ↑ http://www.liveindia.com/cricket/Tendulkar.html ↑ http://cricketarchive.co.uk/cgi-bin/ask_the_player_oracle.cgi?playernumber=1933 searchtype=ScoreRangeList matchtype=ODI startscore=100
സജാഹ്
പ്രവാചകൻ മുഹമ്മദിന്റെ നിര്യാണത്തോടെ പ്രവാചകത്വം അവകാശപ്പെട്ട് രംഗത്തെത്തിയ വനിതയായിരുന്നു സജാഹ് എന്നറിയപ്പെടുന്ന സജാഹ് ബിൻത് അൽ-ഹാരിഥ് ഇബ്നു സുഐദ് ( അറബി : سجاح بنت الحارث بن سويد ‬ ).
അറേബ്യയിലെ തഗ്‌ലിബ് ഗോത്രത്തിലെ ക്രിസ്ത്യൻ കുടുംബത്തിലാണ് സജാഹ് ജനിച്ചത് .
മറ്റൊരു പ്രവാചകത്വവാദിയായിരുന്ന മുസൈലിമയൊടൊപ്പം ചേർന്ന സജാഹ് അദ്ദേഹത്തെ വിവാഹം കഴിക്കുകയും ചെയ്തു.
പ്രവാചകൻ മുഹമ്മദിന് ശേഷം മുസൈലിമ, തുലൈഹ എന്നിവർ പ്രവാചകന്മാരാണെന്ന് അവകാശപ്പെട്ടുകൊണ്ട് രംഗത്ത് വരികയുണ്ടായി.
ഇതോടെ സജാഹ് കൂടി പ്രവാചകത്വം അവകാശപ്പെട്ടുകൊണ്ട് മുന്നോട്ടുവന്നു.
മുൻപ് തന്നെ തന്റെ പ്രദേശത്ത് അമാനുഷികശക്തിയുണ്ടെന്ന് പേരുണ്ടായിരുന്ന സജാഹിന് ഗോത്രത്തിൽ നിന്ന് വലിയ പിന്തുണ ലഭിച്ചു.
4000 അനുയായികളുമായി മദീനയിലേക്ക് പടനയിച്ച അവർ, പക്ഷെ തുലൈഹയുടെ പരാജയമറിഞ്ഞതോടെ പിന്മാറുകയും മുസൈലിമയുമായി സഖ്യത്തിലാവുകയും ചെയ്തു.
അത് മുസൈലിമയുമായുള്ള വിവാഹത്തിൽ ചെന്നെത്തി.
ഇതോടെ അവർ മുസൈലിമയുടെ പ്രവാചകത്വവാദമംഗീകരിച്ചു.
ഖാലിദ് ഇബ്നു വലീദിന്റെ നേതൃത്വത്തിൽ മുസ്‌ലിം സേന മുസൈലിമയുടെ സേനയുമായി ഏറ്റുമുട്ടി അവരെ പരാജയപ്പെടുത്തിയതോടെ സജാഹ് ഇസ്‌ലാമികവിശ്വാസം സ്വീകരിക്കുകയായിരുന്നു.
675-ൽ സജാഹ് മരണപ്പെട്ടു .
സച്ചീൻ ലിറ്റിൽഫെതർ
മേരി ലൂയിസ് ക്രൂസ് (ജനനം: നവംബർ 14, 1946), സാധാരണയായി സച്ചീൻ ലിറ്റിൽഫെതർ എന്നറിയപ്പെടുന്ന, ഒരു അമേരിക്കൻ നടിയും മോഡലും തദ്ദേശീയ അമേരിക്കൻ പൗരാവകാശ പ്രവർത്തകയുമാണ്.
ഒരു തദ്ദേശീയ അമേരിക്കൻ ഇന്ത്യൻ (അപ്പാച്ചെ, യാക്വി) പിതാവിൻറേയും യൂറോപ്യൻ അമേരിക്കൻ മാതാവിൻറേയും മകളായാണ് ലിറ്റിൽഫെദർ ജനിച്ചത്.
1969-ലെ അൽകാട്രാസ് അധിനിവേശ സമയത്ത്, അവർ തദ്ദേശീയ അമേരിക്കൻ ആക്ടിവിസ്റ്റ് കമ്മ്യൂണിറ്റിയിൽ പ്രവർത്തിച്ചു.
1973-ലെ 45-ാമത് അക്കാദമി അവാർഡ് വേദിയിൽ ലിറ്റിൽഫെതർ മാർലൺ ബ്രാൻഡോയെ പ്രതിനിധീകരിച്ച് പങ്കെടുക്കുകയും അവിടെ ബ്രാൻഡോയ്ക്ക് വേണ്ടി, ഗോഡ്ഫാദർ എന്ന ചിത്രത്തിലെ അഭിനയത്തിന് അദ്ദേഹം നേടിയ മികച്ച നടനുള്ള അക്കാദമി അവാർഡ് നിരസിക്കുകയും ചെയ്തു.
തദ്ദേശീയ ഇന്ത്യൻ ജനതയെ സിനിമകളിലും മറ്റും ചിത്രീകരിക്കുന്ന രീതിയിൽ പ്രതിഷേധിച്ച് ബ്രാൻഡോ പുരസ്കാര ചടങ്ങ് ബഹിഷ്‌കരിച്ചു.
ബ്രാണ്ടോ പുരസ്കാരം നിരസിക്കുന്നുവെന്ന് സദസിനെ അറിയിക്കുകയെന്നതായിരുന്നു അവരുടെ ദൌത്യം.
പ്രസംഗവേളയിലെ, ബ്രാൻഡോയുടെ ബഹിഷ്‌കരണത്തോടുള്ള സദസ്സിന്റെ പ്രതികരണം സമ്മിശ്രമായിരുന്നു.
ചിലർ സച്ചീനെ ചീത്ത വിളിക്കുകയും  ആക്രോശിക്കുകയും ചെയ്തപ്പോൾ കുറച്ചുപേർ കരഘോഷം മുഴക്കി.
അക്കാദമി അവാർഡ് പ്രസംഗത്തിന് ശേഷം അവൾ ഹോസ്പിസ് കെയറിൽ ജോലി ചെയ്തു.
ആരോഗ്യപരമായതും തദ്ദേശീയവുമായ നിരവധി പ്രശ്‌നങ്ങൾക്കായി അവർ ആക്ടിവിസത്തിൽ പ്രവർത്തിക്കുന്നത് തുടരുകയും കൂടാതെ തദ്ദേശീയ അമേരിക്കൻ ഇന്ത്യാക്കാരെക്കുറിച്ചുള്ള സിനിമകൾ നിർമ്മിക്കുകയും ചെയ്തു.
50 വർഷങ്ങൾക്കുമുമ്പ് ഓസ്കാർ അവാർഡ് വേദിയിൽ അപമാനിക്കപ്പെട്ടതിൻറെ പ്രായശ്ചിത്തമായി 2022 ജൂണിൽ, അക്കാദമി ലിറ്റിൽഫെതറിനോട് ക്ഷമാപണം ചെയ്യുന്നതായി ഒരു ഔപചാരിക പ്രസ്താവന അയച്ചു.
മേരി ലൂയിസ് ക്രൂസ് എന്ന പേരിൽ കാലിഫോർണിയയിലെ സലീനാസിൽ 1946 നവംബർ 14 ന് സച്ചീൻ ലിറ്റിൽഫെതർ ജനിച്ചു.
അവളുടെ അമ്മ, ജെറോൾഡിൻ മേരി ബാർനിറ്റ്സ് (1923-2009), കാലിഫോർണിയയിലെ സാന്താ ബാർബറയിൽ ജനിച്ചു വളർന്ന ഫ്രഞ്ച്, ജർമ്മൻ, ഡച്ച് വംശജയായ തുകൽപണിക്കാരി ആയിരുന്നു.
പിതാവ് മാനുവൽ യെബാര ക്രൂസ് (1922-1966) കാലിഫോർണിയയിലെ ഓക്‌സ്‌നാർഡിൽ ജനിച്ച, വൈറ്റ് മൗണ്ടൻ അപ്പാച്ചെ, യാക്വി വംശജനായിരുന്നു.
ജെറോൾഡിനും മാനുവലും ജീനി നിർമ്മാതാക്കളായിരുന്നു.
സാന്താ ബാർബറയിലെ ലിയോനാർഡ് സാഡിൽ കോയുടെ ഉടമയായിരുന്ന ലിയോ ലിയോനാർഡിൽ നിന്ന് ജെറോൾഡിൻ ജീനി നിർമ്മാണവിദ്യ പഠിച്ചു, സാൻ ഫ്രാൻസിസ്കോയിൽ ഒരു ബാലനായിരിക്കുമ്പോൾ മാനുവൽ ജീനി നിർമ്മാണം പഠിച്ചു.
1949 ആയപ്പോഴേക്കും അവർ സലീനാസിലേക്ക് താമസം മാറുകയും "ക്രൂസ് സാഡ്‌ലറി" എന്ന സ്വന്തം ബിസിനസ്സ് ആരംഭിക്കുകയും ചെയ്തു.
1966-ൽ പിതാവിന്റെ മരണശേഷം അവളുടെ അമ്മ ഈ വ്യവസായം തുടർന്നു.
സച്ചിൻ പൈലറ്റ്
2018 മുതൽ രാജസ്ഥാൻ നിയമസഭാംഗമായി തുടരുന്ന മുൻ കേന്ദ്രമന്ത്രിയും രാജസ്ഥാനിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവുമാണ് സച്ചിൻ പൈലറ്റ്.
(ജനനം : 7 സെപ്റ്റംബർ 1977) രണ്ട് തവണ ലോക്സഭാംഗം , രാജസ്ഥാൻ ഉപ-മുഖ്യമന്ത്രി, രാജസ്ഥാൻ പി.സി.സി പ്രസിഡൻ്റ് എന്നീ നിലകളിലും പ്രവർത്തിച്ചിട്ടുണ്ട്.
2023 ഡിസംബർ 23 മുതൽ ഛത്തീസ്ഗഢിന്റെ ചുമതലയുള്ള എ.ഐ.സി.സി ജനറൽ സെക്രട്ടറിയായി തുടരുന്നു.
മുൻ കേന്ദ്രമന്ത്രിയായിരുന്ന രാജേഷ് പൈലറ്റിൻ്റെയും രമയുടേയും മകനായി 1977 സെപ്റ്റംബർ ഏഴിന് ഉത്തർപ്രദേശിലെ സഹാറൻപൂർ ജില്ലയിലുള്ള നോയിഡ ഗ്രാമത്തിൽ ജനിച്ചു.
പ്രാഥമിക വിദ്യാഭ്യാസം ന്യൂഡൽഹിയിലുള്ള എയർഫോഴ്സ് ഭാരതി സ്കൂളിലായിരുന്നു.
ഡൽഹിയിലുള്ള സെൻറ് സ്റ്റീഫൻസ് കോളേജിൽ നിന്ന് ബിരുദവും ഘാസിയാബാദിലുള്ള ഐ.എം.ടിയിൽ നിന്ന് ഡിപ്ലോമയും നേടിയ സച്ചിൻ പെൻസിൽവാനിയ യൂണിവേഴ്സിറ്റിയിൽ നിന്ന് എം.ബി.എ പൂർത്തിയാക്കിയതിന് ശേഷം ബി.ബി.സിയിലും അമേരിക്കൻ കമ്പനിയായ ജനറൽ മോട്ടോഴ്സിലും ജോലി ചെയ്തു.
2011-ൽ ടെറിട്ടോറിയൽ ആർമിയിൽ ചേർന്ന സച്ചിൻ നിലവിൽ ആർമിയിൽ ക്യാപ്റ്റൻ റാങ്കിലാണ്.
2004-ലെ ലോക്സഭ തിരഞ്ഞെടുപ്പിൽ തൻ്റെ 26-ാം വയസിൽ കോൺഗ്രസ് ടിക്കറ്റിൽ രാജസ്ഥാനിലെ ദൗസ മണ്ഡലത്തിൽ നിന്ന് പാർലമെൻറ് അംഗമായി തിരഞ്ഞെടുക്കപ്പെട്ടതോടെയാണ് സച്ചിൻ്റെ രാഷ്ട്രീയ ജീവിതമാരംഭിക്കുന്നത്.
ഏറ്റവും കുറഞ്ഞ പ്രായത്തിൽ ലോക്സഭാംഗമായെന്ന റെക്കോർഡ് സച്ചിൻ്റെ പേരിലാണ്.
2009-ലെ ലോക്സഭ തിരഞ്ഞെടുപ്പിൽ അജ്മീറിൽ നിന്ന് വീണ്ടും ലോക്സഭാംഗമായി.
2014-ലെ ലോക്സഭ തിരഞ്ഞെടുപ്പിൽ അജ്മീറിൽ നിന്ന് മത്സരിച്ചെങ്കിലും പരാജയപ്പെട്ടു.
2009 മുതൽ 2014 വരെ സംസ്ഥാന ചുമതലുള്ള കേന്ദ്രമന്ത്രി, 2014 മുതൽ 2020 വരെ രാജസ്ഥാൻ പ്രദേശ്‌ കോൺഗ്രസ് കമ്മിറ്റി പ്രസിഡൻ്റ്, 2018 മുതൽ 2020 വരെ രാജസ്ഥാൻ ഉപ-മുഖ്യമന്ത്രി എന്നീ നിലകളിലും പ്രവർത്തിച്ചു.
2018-ൽ രാജസ്ഥാനിൽ നടന്ന നിയമസഭ തിരഞ്ഞെടുപ്പിൽ ടോങ്ക് മണ്ഡലത്തിൽ നിന്ന് നിയമസഭാംഗമായി തിരഞ്ഞെടുക്കപ്പെട്ടു.
പ്രധാന പദവികളിൽ 2004 : ലോക്സഭാംഗം, (1) ദൗസ 2009 : ലോക്സഭാംഗം, (2) അജ്മീർ 2009-2012 : കേന്ദ്രമന്ത്രി, (സംസ്ഥാന ചുമതല) 2012-2014 : കേന്ദ്രമന്ത്രി, (സംസ്ഥാന ചുമതല) 2014 : അജ്മീറിൽ നിന്ന് ലോക്സഭയിലേയ്ക്ക് മത്സരിച്ചെങ്കിലും പരാജയപ്പെട്ടു 2014-2020 : രാജസ്ഥാൻ പി.സി.സി പ്രസിഡൻറ് 2018-തുടരുന്നു : നിയമസഭാംഗം, (1) ടോങ്ക് 2018-2020 : രാജസ്ഥാൻ, ഉപ-മുഖ്യമന്ത്രി 2023 : എ.ഐ.സി.സി ജനറൽ സെക്രട്ടറി സ്വകാര്യ ജീവിതം
ജമ്മു കാശ്മീർ മുൻ മുഖ്യമന്ത്രിയായിരുന്ന ഫാറൂഖ് അബ്ദുള്ളയുടെ മകളായ സാറയാണ് ഭാര്യ.
ഭാര്യ : സാറ പൈലറ്റ് മക്കൾ : ആരാൻ, വിഹാൻ അവലംബങ്ങൾ
സച്ച്‌ഖെരെ ഇംഗ്ലീഷ് വിലാസം https://ml.wikipedia.org/wiki/Sachkhere മോഡിനഖേ കോട്ടയിൽ നിന്നുള്ള സച്ച്‌ഖെരെയുടെ ദൃശ്യം
പടിഞ്ഞാറൻ ജോർജിയയിലെ ഇമെറെതി പ്രവിശ്യയുടെ വടക്കെ അറ്റത്ത് സ്ഥിതിചെയ്യുന്ന ഒരു പട്ടണമാണ് സച്ച്‌ഖെരെ - Sachkhere (Georgian: საჩხერე) .
സച്ച്‌ഖെരെ നഗസഭയുടെ ആസ്ഥാന കേന്ദ്രമാണ് ഈ നഗരം.
സച്ച്‌ഖെരെയുടെ സമ്പദ്ഘടനയുടെ പ്രധാന സംഭാവന കൃഷിയാണ് .
ഇവിടെ 4000ത്തോളം ചെറുകിട, ഇടത്തരം കൃഷി സ്ഥലങ്ങളും മേച്ചിൽ സ്ഥലങ്ങളും ഉണ്ടെന്നാണ് അൽവ എൽഎൽസിയുടെ കണക്ക്.
യുഎസ്‌ഐഡിയുടെ സിഎൻഎഫ്എയുടെയും സാങ്കേതിക സഹായം ലഭിക്കുന്നവയാണ് ഇവ.
സച്ച്‌ഖെരെ മൗണ്ടേൻ ട്രൈനിങ് സ്‌കൂൾ എന്ന പേരിൽ പർവ്വതങ്ങളിൽ നിന്നുള്ള യുദ്ധങ്ങൾ പരിശീലിപ്പിക്കുന്ന ഒരു സൈനിക സ്‌കൂൾ ഇവിടെ സ്ഥിതിചെയ്യുന്നുണ്ട്.
അവലംബം Sachkhere എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
42°20′20″N 43°24′14″E ﻿ / ﻿ 42.33889°N 43.40389°E ﻿ / 42.33889; 43.40389
സച്ചിൻ ദേവ് ബർമ്മൻ ഇംഗ്ലീഷ് വിലാസം https://ml.wikipedia.org/wiki/Sachin_Dev_Burman
പ്രശസ്ത ഇന്ത്യൻ സംഗീതസംവിധായകനാണ് സച്ചിൻ ദേവ് ബർമ്മൻ (ഒക്ടോബർ 1 1906 - ഒക്ടോബർ 31 1975).
മണിപ്പൂർ രാജകുമാരിയായിരുന്ന നിർമ്മലാദേവിയുടെയും ത്രിപുര മഹാരാജാവായിരുന്ന മഹാരാജാ ഇഷാചന്ദ്ര മാണിക്യദേവ് ബർമ്മന്റെ(r. 1849–1862) മകനായ നബദ്വിപ്ചന്ദ്ര ദേവ് ബർമ്മന്റെയും മകനായി, ഇന്നത്തെ ബംഗ്ലാദേശിൽ ഉൾപ്പെടുന്ന കൊമില്ല  എന്ന ഗ്രാമത്തിൽ, 1906 ഒക്ടോബർ 1നാണ് സച്ചിൻ ദേവ് ബർമ്മൻ ജനിക്കുന്നത്.
അഞ്ച് ആൺകുട്ടികളടക്കം ഒൻപത് മക്കളുണ്ടായിരുന്നു സച്ചിന്റെ മാതാപിതാക്കൾക്ക്.
ഇവരിൽ ആൺമക്കളിൽ ഇളയവനായിരുന്നു സച്ചിൻ.
പിതാവ് നബദ്വിപ് ചന്ദ്രദേവ് ബർമ്മൻ അക്കാലത്തെ പ്രശസ്ത സിത്താറിസ്റ്റും ധ്രുപദ് ഗായകനുമായിരുന്നു.
1931ൽ ബംഗാളി  സിനിമകളിലൂടെയാണ് എസ്. ഡി  ബർമ്മൻ തന്റെ സംഗീതജീവിതം തുടങ്ങുന്നത്.
തുടർന്ന് ഹിന്ദി സിനിമയ്ക്കുവേണ്ടി സംഗീതസംവിധാനം തുടങ്ങുകയും ബോളിവുഡിലെ എണ്ണംപറഞ്ഞ സംഗീതസംവിധായകരിലൊരാളായിത്തീരുകയും ചെയ്തു.
ഹിന്ദിയിലും ബംഗാളിയിലുമായി നൂറിലേറെ സിനിമകൾക്ക് ഇദ്ദേഹം സംഗീതം പകർന്നിട്ടുണ്ട്.
മാത്രമല്ല ബംഗാളിയിൽ ധാരാളം അർദ്ധശാസ്ത്രീയഗാനങ്ങളും നാടോടിഗാനങ്ങളും പാടുകയും ചെയ്തിട്ടുണ്ട്.
ഇദ്ദേഹത്തിന്റെ പുത്രനായ രാഹുൽദേവ് ബർമ്മൻ പ്രശസ്തനായ ഹിന്ദി സിനിമാസംഗീതസംവിധായകനാണ്.
എസ്. ഡി ബർമ്മൻ സംഗീതംപകർന്ന ഗാനങ്ങൾ പ്രധാനമായും പാടിയത് ലത മങ്കേഷ്കർ , മുഹമ്മദ് റഫി , ഗീതാ ദത്ത് , മന്നാഡേ , കിഷോർ കുമാർ , ഹേമന്ത്കുമാർ , ആശാ ഭോസ്‌ലേ , ഷംഷാദ് ബീഗം എന്നിവരാണ്.
മുകേഷും തലത് മഹമൂദും ഇദ്ദേഹം ചിട്ടപ്പെടുത്തിയ ഗാനങ്ങൾ പാടിയിട്ടുണ്ട്.
കൂടാതെ താൻ ചിട്ടപ്പെടുത്തിയ14 ഹിന്ദി സിനിമാഗാനങ്ങളും 13 ബംഗാളി സിനിമാഗാനങ്ങളും എസ്. ഡി ബർമ്മൻ തന്നെ പാടിയിട്ടുമുണ്ട്.
അഗർത്തലയിലെ കുമാർ ബോർഡിംഗ് സ്കൂളിലായിരുന്നു എസ്.ഡി ബർമ്മന്റെ പ്രാഥമിക വിദ്യാഭ്യാസം.
രാജകുടുംബാംഗങ്ങൾക്കും വലിയ പണക്കാർക്കും മാത്രം പഠിക്കാൻ കഴിയുന്ന, ഹാരോ, ഈറ്റൺ ബോർഡിംഗ് സ്കൂളുകൾ പോലെയുള്ള, ബോർഡിംഗ് സ്കൂളായിരുന്നു അത്.
എന്നാൽ അധ്യാപകർക്ക്കുട്ടികളെ പഠിപ്പിക്കുന്നതിനേക്കാൾ അമിതമായി ലാളിക്കുന്നതിലാണ് ശ്രദ്ധ എന്നു മനസ്സിലാക്കിയ എസ്.ഡി ബർമ്മന്റെ പിതാവ് രാജാ നബദ്വീപ്ചന്ദ്ര ദേവ് ബർമ്മൻ  മകനെ അവിടെനിന്നും മാറ്റി കോമില്ലയിലെ യൂസുഫ് സ്കൂളിൽ  ചേർത്തു.
അതിനുശേഷം കോമില്ല ജില്ലാസ്കൂളിൽ അഞ്ചാംതരത്തിലും ചേർത്തു.
1920ൽ തന്റെ 14ാം വയസ്സിൽ സച്ചിൻ മെട്രിക്കുലേഷൻ പൂർത്തിയാക്കി.
പില്കാലത്ത് കോമില്ല വിക്ടോറിയ ഗവൺമെന്റ് കോളജ് എന്നറിയപ്പെട്ട വിക്ടോറിയ കോളജിൽ നിന്നും 1922ൽ ബി.എ ബിരുദം നേടി.
തുടർന്ന് കൽക്കത്ത യൂണിവേഴ്സിറ്റിയിൽ എം.എയ്ക്ക് ചേരാൻവേണ്ടി കൽക്കത്തയിലേക്ക് മാറി.
അച്ഛൻ തന്നെയായിരുന്നു സച്ചിന്റെ ആദ്യത്തെ സംഗീതഗുരു.
പിന്നീട് 1925 മുതൽ1930വരെയുള്ള കാലഘട്ടത്തിൽ, സംഗീത‍ജ്ഞനായ കെ.സി ഡേയിൽനിന്നും ഔപചാരികമായി സംഗീതമഭ്യസിച്ചിട്ടുണ്ട്.
1932ൽ തന്നെക്കാൾ മൂന്നുവയസ്സുമാത്രം മുതിർന്ന ഭീഷ്മദേവ് ചതോപാദ്ധ്യായയുടെ കീഴിൽ പരിശീലിച്ചു.
ഉസ്താദ് ബർദൽ ഖാനിൽനിന്നും സംഗീതമഭ്യസിച്ചിട്ടുണ്ട്.
ബംഗാളിൽ മുഴുക്കെ അലഞ്ഞുതിരിഞ്ഞുനടന്ന് വടക്കുകിഴക്കൻ ഇന്ത്യയിലെ നാടോടിസംഗീതത്തെപ്പറ്റി മനസ്സിലാക്കി.
ഉസ്താദ് അഷ്താബുദ്ദീൻ  ഖാനിൽനിന്നും ബാംസുരി പഠിച്ചു.
പ്രശസ്ത ബംഗാളി കവി നസ്രുൾ ഇസ്ലാമുമായും അടുത്ത ബന്ധമുണ്ടായിരുന്നു.
1920കളുടെ അവസാനത്തോടെ എസ്.ഡി ബർമ്മൻ കൽക്കത്ത റേഡിയോ നിലയത്തിൽ ഗായകനായി പ്രവേശിച്ചു.
ബംഗാളി നാടോടിഗാനങ്ങളെയും ഹിന്ദുസ്ഥാനി ക്ലാസിക്കൽ സംഗീതത്തെയും അടിസ്ഥാനമാക്കി ധാരളം ഗാനങ്ങൾ ചിട്ടപ്പെടുത്തി.
അദ്ദേഹത്തിന്റെ നാടോടിത്തനിമയുള്ള ഈണങ്ങൾ  വളരെപ്പെട്ടെന്നുതന്നെ ബംഗ്ലാദേശിലും ഇന്ത്യയിലും പിന്നീട് ഒട്ടനവധി വിദേശരാജ്യങ്ങളിലും പടർന്നു പിടിച്ചു.
1932ൽ ഹിന്ദുസ്ഥാനി സംഗീതത്തിലുള്ള തന്റെ ആദ്യത്തെ റെക്കോഡ് ബർമ്മൻ പുറത്തിറക്കി.
അടുത്ത ഒരു ദശാബ്ദത്തിനുള്ളിൽ ബംഗാളിയിൽ 131 ഗാനങ്ങൾ അദ്ദേഹം പാടി.
ല്യൂഗി ഡല്ലാപിക്കോല
ല്യൂഗി ഡല്ലാപിക്കോല ഇറ്റാലിയൻ സംഗീതജ്ഞനായിരുന്നു.
1904 ഫെബ്രുവരി 3-ന് യുഗോസ്ലാവിയയിൽ ജനിച്ചു.
ജീവിതലക്ഷ്യം
അവാന്ത്ഗാർഡ് സംഗീത പാരമ്പര്യത്തിലെ ആചാര്യന്മാരിലൊരാളായ ഇദ്ദേഹത്തിന്റെ ആദ്യകാല ജീവിതം തിക്താനുഭവങ്ങൾ നിറഞ്ഞതായിരുന്നു.
ഡല്ലാപിക്കോല കത്തോലിക്കാമതവിശ്വാസിയും ഭാര്യ ജൂതമതവിശ്വാസിയുമായിരുന്നു .
ജൂതരെന്ന മുദ്രകുത്തി രണ്ടാം ലോകമഹായുദ്ധകാലത്ത് ഇറ്റലിയിലെ ഭരണകൂടം ഇദ്ദേഹത്തെയും കുടംബത്തെയും തടവിലടച്ചു.
തടവറയിലെ പീഡനങ്ങളും മനുഷ്യത്വമില്ലായ്മയും ഇദ്ദേഹത്തിന്റെ സംഗീതസങ്കല്പത്തെ ഇളക്കിമറിച്ചു.
സ്വാതന്ത്ര്യം, മാനവികത എന്നിവയ്ക്ക് ഊന്നൽ നൽകിക്കൊണ്ടുള്ള ഒരു സംഗീതം ചിട്ടപ്പെടുത്തുകയായിരുന്നു ജീവിതലക്ഷ്യം.
1939-ൽ ട്വെൽവ് ടോൺ സിസ്ററത്തെ തന്റേതായ രീതിയിൽ അവലംബിച്ചു കൊണ്ടു ഇദ്ദേഹം അത് യാഥാർഥ്യമാക്കിത്തുടങ്ങി.
സോംഗ്സ് ഒഫ് ക്യാപ്റ്റിവിറ്റി (1938-41) സോംഗ്സ് ഒഫ് ലിബറേഷൻ (1955) എന്നിവ സ്വാതന്ത്ര്യത്തിന്റേയും പീഡനങ്ങളുടേയും സംയുക്തഭാവങ്ങളൊത്തുചേർന്ന സംഗീതശില്പങ്ങളാണ്.
ദ് പ്രിസണർ എന്ന ഓപ്പറ (1944-48) യും ഇതേ സ്വഭാവങ്ങൾ തന്നെയാണ് പുലർത്തുന്നത്.
ഇറ്റാലിയൻ ഭാവഗായകൻ
ഇറ്റാലിയൻ ഭാവഗാന പാരമ്പര്യത്തെയും അഗാധമായ ആശയവിനിയോഗാത്മകതയെയും സമന്വയിപ്പിക്കുന്ന ഒന്നായിരുന്നു ഡല്ലാപിക്കോലയുടെ രചനാശൈലി.
അതിൽ ഓരോ ഭാവവും അങ്ങേയറ്റം സുതാര്യമായിരുന്നു, രൂപഘടന എല്ലായ്പ്പോഴും അയവുള്ളതുമായിരുന്നു.
മസ്സാച്ചുസെറ്റ്സിലെ ബെർക് ഷെയ് ർ മ്യൂസിക് സെന്ററിൽ 1951 മുതൽ 52 വരെ ഇദ്ദേഹം സംഗീതപഠനം നടത്തി.
ന്യൂയോർക്കിലെ ക്യൂൻസ് കോളജിലും (1956-57, 1959-60) കാലിഫോർണിയ യൂണിവേഴ്സിറ്റിയിലും (1962-63) സംഗീതാധ്യാപകനായും സേവനമനുഷ്ഠിച്ചിട്ടുണണ്ട്.
വിഖ്യാത രചനകൾ
ഇദ്ദേഹത്തിന്റെ വിഖ്യാത രചനകളാണ്: യൂളീസസ് (1969) വേരിയേഷൻസ് ഫോർ ഓർക്കെസ്ട്ര (1954) ക്രിസ്തുമസ് കന്റാറ്റ (1957) സിക്യൂട്ട് ഉമ്പ്ര (1970)
ജീവിതത്തിന്റെ കൂടുതൽ കാലവും ഫ്ളോറൻസിൽ ചെലവഴിച്ച ഡല്ലാപിക്കോല ഇവിടെ വച്ച് 1975 ഫെബ്രുവരി 19-ന് നിര്യാതനായി.
പുറത്തേക്കുള്ള കണ്ണികൾ http://www.compositiontoday.com/articles/dallapiccola.asp http://www.encyclopedia.com/topic/Luigi_Dallapiccola.aspx http://www.moderecords.com/profiles/luigidallapiccola.html Archived 2012-01-29 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡല്ലാപിക്കോല, ല്യൂഗി (1904-75) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ല്യൂടികോള ഇംഗ്ലീഷ് വിലാസം https://ml.wikipedia.org/wiki/Luticola
സമുദ്രജന്യ ഡയാറ്റമുകളുടെ ഒരു ജനുസ്സാണ് ല്യൂടികോള.
ഈ diatom എന്ന ലേഖനം ഒരു stub ആണ്.
ല്യൂട്ടെനൈസിംഗ് ഹോർമോൺ
പിയൂഷ ഗ്രന്ഥിയിലെ ഗോണഡോട്രോപിക് കോശങ്ങൾ ഉത്പാദിപ്പിക്കുന്ന ഒരു ഹോർമോണാണ് ല്യൂട്ടെനൈസിംഗ് ഹോർമോൺ ( എൽഎച്ച് , ല്യൂട്ടിനൈസിംഗ് ഹോർമോൺ എന്നും അറിയപ്പെടുന്നു .  ലുട്രോപിൻ , ചിലപ്പോൾ ലുട്രോഫിൻ വിളിക്കാറുണ്ട് ) .
ഹൈപ്പോതലാമസിൽ നിന്നുള്ള ഗോണഡോട്രോപിൻ-റിലീസിംഗ് ഹോർമോൺ (GnRH) ആണ് LH ന്റെ ഉത്പാദനം നിയന്ത്രിക്കുന്നത്.
സ്ത്രീകളിൽ, എൽഎച്ച് തരംഗം എന്നറിയപ്പെടുന്ന എൽഎച്ചിന്റെ നിശിതമായ വർദ്ധനവ്, അണ്ഡോത്പാദനത്തിനും കോർപ്പസ് ല്യൂട്ടിയത്തിന്റെ വികാസത്തിനും കാരണമാകുന്നു.
പുരുഷന്മാരിൽ, LH നെ ഇന്റർസ്റ്റീഷ്യൽ സെൽ-സ്റ്റിമുലേറ്റിംഗ് ഹോർമോൺ ( ICSH ) എന്നും വിളിക്കുന്നു, ഇത് ടെസ്റ്റോസ്റ്റിറോണിന്റെ ലെയ്ഡിഗ് സെൽ ഉത്പാദനത്തെ ഉത്തേജിപ്പിക്കുന്നു.
ഇത് ഫോളിക്കിൾ-സ്റ്റിമുലേറ്റിംഗ് ഹോർമോണുമായി ( FSH ) സമന്വയത്തോടെ പ്രവർത്തിക്കുന്നു.
LH ഒരു ഹെറ്റിറോ ഡൈമെറിക് ഗ്ലൈക്കോപ്രോട്ടീൻ ആണ്.
ഓരോ മോണോമെറിക് യൂണിറ്റും ഒരു ഗ്ലൈക്കോപ്രോട്ടീൻ തന്മാത്രയാണ്; ഒരു ആൽഫയും ഒരു ബീറ്റാ ഉപയൂണിറ്റും ചേർന്ന് മുഴുവനായും പ്രവർത്തിക്കുന്ന പ്രോട്ടീൻ ഉണ്ടാക്കുന്നു.
റഫറൻസുകൾ ↑ ↑ {{ cite journal }} : Invalid | display-authors=6 ( help ) ↑ 1 2 ↑
ല്യൂക്കോപ്ലാസ്റ്റ് ഇംഗ്ലീഷ് വിലാസം https://ml.wikipedia.org/wiki/Leucoplast Leucoplasts, specifically, amyloplasts
സസ്യശരീരത്തിൽ ഭ്രൂണങ്ങളിലും പ്രത്യുൽപ്പാദനക്ഷമകോശങ്ങളിലും കാണപ്പെടുന്ന നിറമില്ലാത്ത പ്ലാസ്റ്റിഡുകളാണ് ല്യൂക്കോപ്ലാസ്റ്റുകൾ.
പ്രകാശപതനമേൽക്കാത്ത സസ്യകോശങ്ങളിലും മെരിസ്റ്റമികകോശങ്ങളിലും ഇവ കാണപ്പെടാറുണ്ട്.
ഉപരിവൃതി കലകളിലും ആന്തരകോശങ്ങളിലുമാണ് ഇവയെ സാധാരണ ഗതിയിൽ കാണാവുന്നത്.
ഇവ പച്ചനിറം ആർജ്ജിക്കില്ലെന്നുമാത്രമല്ല, പ്രകാശസംശ്ലേഷണത്തിനും കഴിവില്ല.
റൈബോസോമുകളോ തൈലക്കോയിഡുകളോ ഇവയ്ക്കില്ല.
എന്നാൽ അന്നജവും കൊഴുപ്പുകളും മാംസ്യങ്ങളും ശേഖരിക്കുകയാണ് ഇവയുടെ പ്രധാന ധർമ്മം.
ഇതനുസരിച്ച് ല്യൂക്കോപ്ലാസ്റ്റുകളെ തരംതിരിക്കാം.
അമൈലോപ്ലാസ്റ്റ്
അന്നജത്തെ ശേഖരിക്കാൻ കഴിവുള്ളവയാണ് അമൈലോപ്ലാസ്റ്റുകൾ.
(Amyloplasts) ഇതിന്റെ ബാഹ്യപാളി സ്ട്രോമ എന്ന ദ്രാവകഭാഗത്തെ ഉൾക്കൊള്ളുന്നു.
ഇതിൽത്തന്നെ 1 മുതൽ 8 വരെ അന്നജതരികളുണ്ടാകും.
അന്നജത്തിന്റെ വൃത്താകാരപാളികളായാണ് ഇവയിൽ ഭക്ഷണം ശേഖരിക്കപ്പെടുന്നത്.
ഇലായിയോപ്ലാസ്റ്റ്
കൊഴുപ്പുകൾ അഥവാ എണ്ണകളെ ശേഖരിക്കുന്നവയാണ് ഇവ(Elaioplasts).
മോണോകോട്ടിലിഡോണുകളിലും (ഏകബീജപത്രസസ്യം) ഡൈകോട്ടിലിഡോണുകളിലും(ദ്വിബീജപത്രസസ്യം) വിത്തുകളിൽ ഇവ കാണപ്പെടുന്നു.
പ്രോട്ടീനോപ്ലാസ്റ്റ്
മാംസ്യശേഖരണത്തിനുസഹായിക്കുന്ന പ്ലാസ്റ്റിഡുകളാണിവ(Proteinoplasts).
ല്യൂഗി റിവ
മുൻ ഇറ്റാലിയൻ ഫുട്ബോൾ കളിക്കാരനാണ് ല്യുഗി 'ജിജി' റിവ (ജ:നവം: 7, 1944) .
ഇറ്റാലിയൻ ദേശീയ ടീമിനു വേണ്ടി ഏറ്റവും കൂടുതൽ ഗോളുകൾ  നേടിയ കളിക്കാരനും ല്യൂഗിയാണ്. 'ഇടതുകാലിന്റെ ഇടിമുഴക്കം' എന്നും ല്യൂഗിയെ വിശേഷിപ്പിയ്ക്കുന്നുണ്ട്.
ല്യൂഗിയുടെ കന്നിമത്സരം  1965 ജൂൺ 27 നു ഹംഗേറിയൻ ദേശീയ ടീമുമായിട്ടായിരുന്നു.
42 മത്സരങ്ങളിൽ നിന്നായി 35 ഗോളുകൾ ല്യൂഗി നേടിയിട്ടുണ്ട്.
അവലംബം പുറംകണ്ണികൾ (in Italian) Gigi Riva Official Website
ല്യൂട്ടിയോമ
ഗർഭാവസ്ഥയിൽ അണ്ഡാശയത്തിൽ ഉണ്ടാകുന്ന ട്യൂമറാണ് ലുട്ടിയോമ .
ഇത് ലൈംഗിക ഹോർമോണുകളുടെ വർദ്ധനവുമായി ബന്ധപ്പെട്ടിരിക്കുന്നു.
(പ്രാഥമികമായി പ്രൊജസ്ട്രോൺ , ടെസ്റ്റോസ്റ്റിറോൺ ).
ട്യൂമറിന്റെ വലുപ്പം 1 മുതൽ 25 സെന്റീമീറ്റർ വ്യാസമുണ്ടാകാം.
പക്ഷേ സാധാരണയായി 6 മുതൽ 10 സെന്റീമീറ്റർ  വരെയാണ് വ്യാസമുണ്ടാകുക.
അതിനു ഗർഭകാലം മുഴുവൻ വളരാൻ കഴിയും.
എന്നിരുന്നാലും, ലുട്ടിയോമകൾ ദോഷകരവും പ്രസവശേഷം സ്വയം പരിഹരിക്കുന്നതുമാണ്.
ഇത്തരത്തിലുള്ള ട്യൂമർ അപൂർവമാണ്.
ഇതുവരെ ഏകദേശം 200 രേഖപ്പെടുത്തപ്പെട്ട കേസുകൾ മാത്രം ആണ് ഉള്ളത്.
ഈ കേസുകളിൽ പലതും ആകസ്മികമായി കണ്ടെത്തിയവ ആണ്.
അതുകൊണ്ട് ഇതിന്റെ യഥാർത്ഥ നിരക്ക് ഒരുപക്ഷേ കൂടുതലായിരിക്കാം.
ലുട്ടിയോമയുടെ ഏറ്റവും വ്യക്തമായ ലക്ഷണം അമ്മയുടെ പുരുഷവൽക്കരണവും ഗര്ഭപിണ്ഡത്തിന്റെ സാധ്യമായ പുരുഷവൽക്കരണവുമാണ്.
ലുട്ടിയോമ ടെസ്റ്റോസ്റ്റിറോൺ പുറത്തുവിടുന്നതിനാലാണ് ഇത് സംഭവിക്കുന്നത്.
പുരുഷന്മാരിൽ ഏറ്റവും കൂടുതലായി കാണപ്പെടുന്ന ലൈംഗിക ഹോർമോണാണ് ടെസ്റ്റോസ്റ്റിറോൺ, എന്നിരുന്നാലും ചെറിയ അളവിൽ സ്ത്രീകളിൽ സ്വാഭാവികമായും കാണപ്പെടുന്നു.
ശബ്ദത്തിന്റെ ആഴം കൂട്ടൽ, കറുത്ത മുടിയുടെ വളർച്ച, മുഖക്കുരു തുടങ്ങിയ പുരുഷ സ്വഭാവ സവിശേഷതകൾക്ക് ടെസ്റ്റോസ്റ്റിറോൺ എന്ന ഹോർമോൺ ഉത്തരവാദിയാണ്.
ജീവന് ഭീഷണിയല്ലെങ്കിലും, ലുട്ടിയോമയുമായി ബന്ധപ്പെട്ട പുരുഷ സ്വഭാവസവിശേഷതകളുടെ വികസനം അമ്മയിൽ ദൃശ്യമായ മാറ്റങ്ങൾക്ക് കാരണമാവുകയും ഗർഭപിണ്ഡത്തിന്റെ രൂപീകരണത്തെ ഗുരുതരമായി ബാധിക്കുകയും ചെയ്യും.
ല്യൂട്ടോമാസ് ഗർഭപിണ്ഡം അവ്യക്തമായ ലൈംഗികതയോടെ ജനിക്കുന്നതിന് കാരണമാകും, ഇത് കുഞ്ഞിനെ എങ്ങനെ വളർത്താൻ മാതാപിതാക്കൾ ഇഷ്ടപ്പെടുന്നു എന്നതിനെ ആശ്രയിച്ച്, മാതാപിതാക്കൾ ഗർഭപിണ്ഡത്തിനായി ഒരു ലിംഗഭേദം തിരഞ്ഞെടുക്കുന്നതിലേക്ക് നയിച്ചേക്കാം.
ലുട്ടിയോമകൾ ലൈംഗിക വികാസത്തിന്റെ തകരാറുകളുമായി ബന്ധപ്പെട്ടിരിക്കുന്നു (മുമ്പ് സ്യൂഡോഹെർമാഫ്രോഡിറ്റിസം എന്ന് അറിയപ്പെട്ടിരുന്നു).
ലുട്ടിയോമ പലപ്പോഴും ലക്ഷണമില്ലാത്തതാണ്; 36% സ്ത്രീകൾ മാത്രമാണ് യഥാർത്ഥത്തിൽ പുരുഷവൽക്കരണത്തിന്റെ ലക്ഷണങ്ങൾ കാണിക്കുന്നത്.
മുഖക്കുരു, കറുത്ത രോമങ്ങളുടെ വളർച്ച (പ്രത്യേകിച്ച് മുഖത്ത്), ശബ്ദത്തിന്റെ ആഴം കൂട്ടൽ, താൽക്കാലിക കഷണ്ടി , ക്ലിറ്റോറോമെഗാലി എന്നിവ ഈ ലക്ഷണങ്ങളിൽ ഉൾപ്പെടുന്നു.
അമ്മയിൽ ടെസ്റ്റോസ്റ്റിറോൺ അളവ് വർദ്ധിക്കുന്നത് പുരുഷവൽക്കരണം സംഭവിക്കുമെന്ന് അർത്ഥമാക്കുന്നില്ല.
ഒരു സാധാരണ ഗർഭാവസ്ഥയിൽ, ടെസ്റ്റോസ്റ്റിറോൺ അളവ് ഒന്നും രണ്ടും ത്രിമാസങ്ങളിൽ ചെറുതായി വർദ്ധിക്കും, എന്നാൽ മൂന്നാമത്തെ ത്രിമാസത്തിൽ ഇരട്ടിയാകും.
ടെസ്റ്റോസ്റ്റിറോൺ നിലയും ഗർഭപിണ്ഡത്തിന്റെ ലൈംഗികതയെ ആശ്രയിച്ചിരിക്കുന്നു; പെൺ ഗർഭപിണ്ഡങ്ങളെ അപേക്ഷിച്ച് പുരുഷ ഭ്രൂണങ്ങൾ ടെസ്റ്റോസ്റ്റിറോൺ അളവിൽ വലിയ വർദ്ധനവിന് കാരണമാകുന്നു.
ലുട്ടിയോമയിൽ നിന്ന് പുരുഷ സ്വഭാവസവിശേഷതകൾ വികസിപ്പിച്ച അമ്മ ചുമക്കുമ്പോൾ ആൺ ഭ്രൂണങ്ങളെ ഈ അവസ്ഥകൾ കാരണം അമ്മയിൽ ടെസ്റ്റോസ്റ്റിറോണിന്റെ വർദ്ധനവ് കാര്യമായി ബാധിക്കില്ല.
എന്നിരുന്നാലും, ജനനത്തിനു ശേഷം, ആൺ ഗർഭപിണ്ഡത്തിന് അസാധാരണമാംവിധം ഉയർന്ന അളവിലുള്ള ടെസ്റ്റോസ്റ്റിറോൺ ഉണ്ടായിരിക്കാം, പക്ഷേ ഇത് സ്വയം പരിഹരിക്കുന്നു.
ഉയർന്ന അളവിൽ ടെസ്റ്റോസ്റ്റിറോൺ സ്വയം ഉത്പാദിപ്പിക്കുന്ന ലുട്ടിയോമയും ആൺ ശിശുവും തമ്മിൽ യാതൊരു ബന്ധവും ഉണ്ടായിട്ടില്ല.
ലുട്ടിയോമയിൽ നിന്ന് പുരുഷ സ്വഭാവസവിശേഷതകൾ കാണിക്കുന്ന 36% സ്ത്രീകളിൽ 75% സ്ത്രീ ഗർഭപിണ്ഡങ്ങളും പുരുഷത്വത്തിന്റെ ലക്ഷണങ്ങൾ കാണിക്കും.
പെൺ ഭ്രൂണങ്ങൾക്ക് കഠിനമായ, ശസ്ത്രക്രിയ ആവശ്യമായി വരുന്ന, സൗമ്യമായ, ജനനശേഷം സ്വയം പരിഹരിക്കുന്ന വിവിധ ലക്ഷണങ്ങൾ ഉണ്ടാകാം.
ഒരു സ്ത്രീ ഗർഭപിണ്ഡത്തിന് വിധേയമാകുന്ന ലക്ഷണങ്ങളുടെ തീവ്രത, എക്സ്പോഷർ സംഭവിക്കുന്ന സമയത്തെയും എക്സ്പോഷറിന്റെ ദൈർഘ്യത്തെയും ആശ്രയിച്ചിരിക്കുന്നു.
ഗർഭാവസ്ഥയുടെ ആദ്യ 7-12 ആഴ്ചകളിൽ ഒരു പെൺ ഗർഭപിണ്ഡം ടെസ്റ്റോസ്റ്റിറോണിന്റെ അളവ് വർദ്ധിപ്പിക്കുകയാണെങ്കിൽ, ലാബിയോസ്ക്രോട്ടൽ ഫ്യൂഷനും ക്ലിറ്റോറോമെഗാലിയും സംഭവിക്കാം.
കുഞ്ഞിനെ പെണ്ണായി വളർത്തണമെങ്കിൽ ഈ അവസ്ഥകൾക്ക് തിരുത്തൽ ശസ്ത്രക്രിയ വേണ്ടിവരും.
ഗർഭാവസ്ഥയുടെ ആദ്യ 12 ആഴ്ചകൾക്ക് ശേഷം ടെസ്റ്റോസ്റ്റിറോൺ എക്സ്പോഷർ സംഭവിക്കുകയാണെങ്കിൽ, സംയോജനം സംഭവിക്കില്ല, പക്ഷേ ക്ലിറ്റോറിസ് ഇനിയും വലുതാക്കാം.
വലുതാക്കിയ ക്ലിറ്റോറിസ് സാധാരണയായി ജനനത്തിനു ശേഷം സ്വയം ശരിയാക്കുകയും ശരീരം സ്വന്തം ഹോർമോണുകൾ ഉത്പാദിപ്പിക്കുന്നതിനാൽ അസാധാരണമായി ഉയർന്ന ടെസ്റ്റോസ്റ്റിറോൺ അളവ് കുറയുകയും ചെയ്യും.
ഗർഭാവസ്ഥയിൽ ഒരു സ്ത്രീക്ക് ലുട്ടിയോമ ഉണ്ടാകാൻ പല സാഹചര്യങ്ങളും മുൻകൈയെടുക്കുന്നു.
പോളിസിസ്റ്റിക് ഓവറി സിൻഡ്രോം (പിസിഒഎസ്) അത്തരം ഒരു അവസ്ഥയാണ്.
ഈ സിൻഡ്രോം ഉയർന്ന ഹോർമോണുകളുടെ അളവുമായും ആർത്തവ ചക്രത്തിൽ അണ്ഡാശയം പുറത്തുവിടുന്നതിൽ പരാജയപ്പെടുന്നതുമായും ബന്ധപ്പെട്ടിരിക്കുന്നു, ഇത് പലപ്പോഴും ആർത്തവവിരാമവുമായി ബന്ധപ്പെട്ട ഒരു ലക്ഷണമാണ്.